
ŠAKIŲ RAJONO SAVIVALDYBĖS 

TARYBA

SPRENDIMAS

DĖL  RAMALDOS BURDULIENĖS ŠEIMYNOS ĮSTEIGIMO

2008 m. sausio 24 d. Nr. T-7
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91-2832) 17 str. 28 p., Vyriausybės 2002 m. liepos 3 d. nutarimu Nr. 1037 patvirtintais Šeimynų nuostatais (Žin., 2002, Nr. 70-2888) ir Socialinės apsaugos ir darbo ministrės  2006 m. spalio 26 d. įsakymu Nr. A1-296 „Dėl šeimynos motinos (tėvo) darbo apmokėjimo sąlygų aprašo, savivaldybių įsteigtose šeimynose patvirtinimo“ (Žin. 2006, Nr. 115-4384), nusprendžia: 


1. Įsteigti nuo 2008 m. vasario 1 d.  Ramaldos Burdulienės šeimyną.


2. Patvirtinti Ramaldos Burdulienės šeimynos nuostatus (pridedama).


3. Skirti Ramaldą Burdulienę Ramaldos Burdulienės šeimynos motina.


4. Nustatyti šeimynos motinai Ramaldai Burdulienei tarnybinio atlyginimo koeficientą,  kurio pagrindu imama Lietuvos Respublikos Vyriausybės nutarimu patvirtinta bazinė mėnesinė algos − 10.


5. Pavesti savivaldybės administracijos direktoriui pasirašyti su Ramalda Burduliene darbo sutartį. 


6. Pripažinti netekusiais galios:


6.1. Šakių rajono valdybos 1999 m. gegužės 6 d. sprendimą Nr.92 „Dėl R.Burdulienės šeimynos steigimo“;


6.2. Šakių rajono savivaldybės tarybos 2005 m. kovo 31 d. sprendimą Nr.T-50 „Dėl Ramaldos Burdulienės šeimynos nuostatų patvirtinimo“.

Meras


Juozas Bertašius

PATVIRTINTA

Šakių rajono savivaldybės tarybos

2007 m. sausio 24 d. sprendimu Nr.T-7

RAMALDOS BURDULIENĖS ŠEIMYNOS NUOSTATAI

I. BENDROSIOS NUOSTATOS


1. Ramaldos Burdulienės šeimyna yra juridinis asmuo, turintis savo sąskaitą banke ir antspaudą.


2. Ramaldos Burdulienės šeimyna (toliau šeimyna) šeimos aplinkoje globoja šešis ir daugiau vaikų likusių be tėvų globos. Bendras vaikų skaičius – ne daugiau kaip 12 vaikų. Vaikų skaičius šeimynoje gali būti didesnis tuo atveju, kai neišskiriami broliai ir seserys, arba mažesnis, kai globojamas neįgalus vaikas.


3. Šeimyna savo veikloje vadovaujasi Lietuvos Respublikos įstatymais bei Lietuvos Respublikos Vyriausybės nutarimais, kitais teisės aktais bei šiais nuostatais.


4. Šeimyną steigia Šakių rajono savivaldybės Taryba savo sprendimu, Šakių savivaldybės administracijos direktoriaus teikimu neribotam laikui.


5. Šeimynos tikslas – užtikrinti globojamo (rūpinamo) vaiko auklėjimą ir priežiūrą šeimos aplinkoje, kurioje jis galėtų augti, vystytis ir tobulėti.


6. Šeimynos uždaviniai: 


6.1. sudaryti globojamam (rūpinamam) vaikui tinkamas gyvenimo sąlygas, kurios atitiktų jo amžių, sveikatą ir išsivystymą.


6.2. parengti globojamą (rūpinamą) vaiką savarankiškam gyvenimui šeimoje ir visuomenėje.


7. Šeimynos veiklą prižiūri ir kontroliuoja Šakių rajono savivaldybės administracijos Vaiko teisių apsaugos skyrius. 


8. Šeimynos adresas: Kaštonų g. 9, Lekėčiai, Šakių rajonas.

II. VAIKO APGYVENDINIMAS ŠEIMYNOJE


9. Šeimynoje įkurdinami vaikai, kuriems gali būti steigiama arba jau įsteigta laikinoji arba nuolatinė vaiko globa (rūpyba).


10. Šeimynai globoti (rūpintis) vaiką, likusį be tėvų globos, pasiūlo Vaiko teisių apsaugos skyrius (toliau − VTAS) arba šeimyna pati kreipiasi, prašydama leisti globoti (rūpintis) vaiką.


11. Vaiko įkurdinimas šeimynoje galimas tik gavus VTAS sutikimą. 


12. Šeimynoje gali būti įkurdinamas vaikas iš Šakių rajono arba iš kito rajono (miesto), gavus to rajono (miesto) VTAS sutikimą.


13. Šeimynai pirmiausia siūlomi Šakių rajono likę be tėvų globos vaikai.


14. VTAS, siūlydamas šeimynai globoti (rūpintis) vaiką arba nagrinėdamas šeimynos prašymą leisti globoti likusį be tėvų globos vaiką, šeimynai pateikia visą turimą informaciją apie norimą globoti (rūpintis) vaiką: jo socialinę kilmę, paėmimo iš šeimos priežastis, sveikatos būklę ir kt.


15. Išnagrinėjusi gautą informaciją apie vaiką, šeimyna per 14 kalendorinių dienų raštu teikia VTAS apsisprendimą globoti (rūpintis) vaiką


16. VTAS dokumentus dėl vaiko įkurdinimo šeimynoje parengia ne vėliau kaip per 30 dienų nuo šeimynos raštiško prašymo arba sutikimo globoti vaiką įregistravimo savivaldybėje dienos ir teikia Šakių rajono savivaldybės administracijos direktoriui arba teismui nustatyti laikinąją arba nuolatinę globą (rūpybą).


17. Šeimynoje apgyvendintam vaikui, kuriam jau yra nustatyta vaiko laikinoji arba vaiko nuolatinė globa (rūpyba), sprendimai priimami tik dėl vaiko globėjo (rūpintojo) skyrimo.


18. Broliai ir seserys įkurdinami kartu, išskyrus atvejus, kai tai prieštarauja vaiko interesams.


19. Šeimynos vaikų globėjas (rūpintojas) vaiko globą (rūpybą) šeimynoje vykdo Lietuvos Respublikos civilinio kodekso ir kitų teisės aktų nustatyta tvarka.


20. Vaiko globą (rūpybą) šeimynoje organizuoja šeimynos tėvai, padedami VTAS.


21. Šeimynos tėvai, organizuodami vaiko globą (rūpybą), privalo:


21.1. pažinti globojamą (rūpinamą) vaiką, jo charakterio savybes, gebėjimus, pomėgius ir turimas žinias panaudoti rengiant vaiką savarankiškam gyvenimui šeimoje ir visuomenėje;


21.2. užtikrinti globojamo (rūpinamo) vaiko sveikatos ir gyvybės apsaugą, atstovauti jo teises bei teisėtus interesus;


21.3. įgyvendinti globojamo (rūpinamo) vaiko laikinosios globos planą, kai vaikui nustatyta laikinoji globa;


21.4. kurti šeimos aplinką ir bendravimą tarp šeimynos narių grindžiant demokratijos ir humaniškumo principais, nepažeidžiant vaiko teisių;


21.5. rūpintis globojamo (rūpinamo) vaiko mokymusi, skatinti mokymosi motyvaciją, palaikyti ryšius su pedagogais;


21.6. sudaryti globojamam (rūpinamam) vaikui sąlygas bendrauti su tėvais, seserimis ir broliais bei kitais giminaičiais, jeigu tai neprieštarauja vaiko teisėtiems interesams.


22. Šeimynos vaikų globėjas (rūpintojas) įstatymų nustatyta tvarka atsako už:


22.1. vaiko padarytą žalą;


22.2. savo pareigų nevykdymą;


23. Šeimynos tėvai, organizuodami vaiko globą (rūpybą) turi teisę:


23.1. kreiptis į VTAS pagalbos, konsultuotis dėl globojamo vaiko auklėjimo ir jo priežiūros;


23.2. gauti reikalingą informaciją iš VTAS apie globojamą (rūpinamą) vaiką, jo tėvus bei artimuosius giminaičius;


23.3. dalyvauti globėjų mokymuose bei gauti reikalingą literatūrą ir metodinę medžiagą;


23.4. teikti VTAS pasiūlymus dėl vaiko laikinosios globos (rūpybos) plano pakeitimo bei tobulinimo;


24. VTAS padėdamas šeimynai organizuoti vaiko globą (rūpybą) privalo:


24.1. teikti metodinę  pagalbą, rekomendacijas bei konsultuoti šeimynos tėvus apie vaiko auklėjimą ir priežiūrą;


24.2. padėti globojamam (rūpinamam) vaikui integruotis į šeimyną ir visuomenę;


24.3. stebėti ir analizuoti vaiko globą šeimynoje, kaupti informaciją apie globojamą vaiką.


25. VTAS organizuodamas vaiko globą (rūpybą) šeimynoje, bendradarbiauja su vietos savivaldos institucijomis bei nevyriausybinėmis organizacijomis, susijusiomis su vaiko globa.


26. Globojamas vaikas šeimynoje turi teisę:


26.1. turėti buitines – higienines sąlygas, atitinkančias jo amžių, sveikatą ir išsivystymą;


26.2. gauti būtiną informaciją apie savo tėvus bei artimuosius giminaičius.


27. Globojamas (rūpinamas) vaikas turi pareigą laikytis šeimynoje nustatytų bendrųjų taisyklių (šias taisykles šeimyna nustato savarankiškai, atsižvelgdama į savo narių teisėtus interesus).


28. Šeimynos vaikų globėjas (rūpintojas) savivaldybės administracijos direktoriaus įsakymu, jeigu nustatyta vaiko laikinoji globa (rūpyba), arba jį paskyrusio teismo nutartimi, jeigu nustatyta vaiko nuolatinė globa (rūpyba), gali būti:


28.1. atleistas nuo pareigų atlikimo, jeigu jų negali atlikti dėl savo arba artimų giminaičių ligos, savo turtinės padėties pablogėjimo ar dėl kitų svarbių priežasčių;


28.2. nušalintas nuo vaikų globėjo (rūpintojo) pareigų dėl netinkamo pareigų atlikimo, globojamojo (rūpinamojo) vaiko teisių ir interesų apsaugos neužtikrinimo, naudojimosi savo teisėmis savavališkais tikslais.


29. VTAS per 2 mėnesius nuo dienos, kai šeimynos vaikų globėjas (rūpintojas) pradeda globoti mažiau vaikų negu nurodyta šių nuostatų 2 punkte, pasiūlo globoti kitą beglobį vaiką (kitus beglobius vaikus).

III. ŠEIMYNOS FINANSAVIMAS


30. Šeimynos finansavimo šaltiniai yra:


30.1. savivaldybės biudžeto lėšos;


30.2. Lietuvos Respublikos valstybės biudžeto lėšos;


30.3. kitos teisėtai įgytos lėšos.


31. Šeimynos vaiko globėjui (rūpintojui) įstatymų nustatyta tvarka kas mėnesį mokama vaiko globos pašalpa globojamam (rūpinamam) vaikui išlaikyti. Dalis šių lėšų gali būti pervedama į asmeninę globojamo (rūpinamo) vaiko sąskaitą banke. Šeimynos vaikų globėjas (rūpintojas) globojamo (rūpinamo) vaiko lėšas, esančias asmeninėje vaiko sąskaitoje, gali panaudoti vaikui šeimynoje išlaikyti tik gavęs VTAS sutikimą.


32. Rajono savivaldybės Taryba į pareigas skiria ir atleidžia šeimynos motiną (tėvą), skiria drausmines nuobaudas.


33. Šeimynos motinos (tėvo), su kuria (-uo) sudaryta darbo sutartis, darbo apmokėjimo ir kasmetinių atostogų suteikimo tvarką reglamentuoja įstatymai, Lietuvos Respublikos Vyriausybės nutarimai, kiti teisės aktai.


34. Savivaldybė, nustatyta tvarka, savo sprendimu gali teikti kitokią finansinę ir materialinę pagalbą šeimynai iš savivaldybės biudžeto lėšų, už kurias šeimyna atsiskaito teisės aktų nustatyta tvarka.


35. Šeimynos vaiko globėjas (rūpintojas) gautas paramos lėšas, įgytą turtą, kitą valstybės, savivaldybės, juridinių ar fizinių asmenų šeimynai įstatymų nustatyta tvarka perduotą turtą valdo, naudoja ir juo disponuoja Lietuvos Respublikos įstatymų nustatyta tvarka.


36. Šeimynos vaikų globėjas (rūpintojas), atstovaudamas šeimynos interesams, gali:

  
36.1. dalyvauti programose, teikti savo programų projektus, gauti tikslinę paramą joms įgyvendinti.

 
36.2. gauti iš kitų Lietuvos ir užsienio valstybių fizinių arba juridinių asmenų paramą, kuri apskaitoma Lietuvos Respublikos įstatymų nustatyta tvarka.

IV. ŠEIMYNOS LIKVIDAVIMAS IR ŠEIMYNOS GYVENAMOSIOS VIETOS KEITIMAS


37. Šeimyna, kaip juridinis asmuo, likviduojama rajono savivaldybės Tarybos sprendimu savivaldybės administracijos direktoriaus teikimu ir su šeimynos motina (tėvu) sudaryta darbo sutartis nutraukiama Lietuvos Respublikos įstatymu numatytais pagrindais kai: 


37.1 šeimyna globoja (rūpinasi) mažiau kaip 6 vaikus ir per 2 mėnesius atsisako globoti (rūpintis) VTAS jai siūlomus vaikus arba tokių vaikų šeimynai nesurandama;


37.2 vaikų globėjas (rūpintojas) negali eiti šeimynoje šių pareigų dėl savo ar artimųjų giminaičių ligos, savo turtinės padėties pablogėjimo ar kitų svarbių priežasčių ir nėra galimybės jo sutuoktinio paskirti vaikų globėju (rūpintoju).


37.3 vaikų globėjas (rūpintojas) yra nušalinamas dėl netinkamo pareigų atlikimo, globojamų (rūpinamų) vaikų teisių ir interesų neužtikrinimo, naudojimosi savo teisėmis savanaudiškais tikslais ir nėra galimybės jo sutuoktinio paskirti vaikų globėju (rūpintoju);


37.4 šeimyna keičia gyvenamąją vietą iš vieno rajono savivaldybės teritorijos į kito rajono (miesto) savivaldybės teritoriją. 


37.5 atsiranda kiti įstatymų nustatyti juridinio asmens likvidavimo pagrindai.


38. Šeimyna prieš keisdama gyvenamąją vietą iš Šakių rajono savivaldybės teritorijos į kito rajono (miesto) savivaldybės teritoriją, privalo visus išvykimo bei atvykimo klausimus suderinti su gyvenamosios ir būsimosios gyvenamosios vietos VTAS (VTAT).


39. Šeimyna keisdama gyvenamąją vietą, prieš 3 mėnesius iki persikėlimo, turi Šakių VTAS teikti pareiškimą raštu ir jame nurodyti išvykimo datą, priežastis, motyvus bei tikslų būsimosios gyvenamosios vietos adresą. 


40. Šakių VTAS, gavęs šeimynos pareiškimą, turi raštu kreiptis į kito rajono (miesto) savivaldybės VTAS (VTAT) ir jai suteikti informaciją apie išvykstančios šeimynos: 


40.1 šeimynos pareiškimo turinį;


40.2 įsteigimo datą ir priežastis;


40.3 globojamų (rūpinamų) vaikų skaičių, amžių ir globos rūšį;


40.4 vaikų globėją (rūpintoją);


40.5 finansavimą;


40.6 globos (rūpybos)organizavimo kokybę;


31. Kito rajono (miesto) VTAS (VTAT), gavęs ir įvertinęs šią informaciją, šeimynos steigimą organizuoja Šeimynos bendrųjų nuostatų nustatyta tvarka.


42. Šakių VTAS:


42.1 supažindina šeimyną su kito rajono (miesto) savivaldybės VTAS (VTAT) pozicija dėl šeimynos steigimo (nesteigimo);


42.2 šeimynai, nepakeitus sprendimo išvykti, teikia šeimynos pareiškimą ir kitus būtinus dokumentus savo rajono savivaldybės administracijos direktoriui dėl šeimynos likvidavimo, vaikų globėjo (rūpintojo) įgaliojimų pasibaigimo ir darbo sutarties su juo nutraukimo;


42.3 persiunčia šeimynos bylos originalą kito rajono (miesto) VTAS (VTAT), kai Šakių rajono savivaldybės Tarybos sprendimu šeimyna bus likviduota.


43. Likviduojant šeimyną:


43.1 šeimynoje globojamų (rūpinamų) vaikų asmeniškai turėtas ar įgytas turtas, piniginės lėšos ar asmeniniai daiktai yra laikomi jų asmeniniu turtu;


43.2 nepanaudotos valstybės, savivaldybės šeimynai skirtos lėšos grąžinamos į valstybės ar savivaldybės biudžetą;


43.3 valstybės, savivaldybės ir kitų juridinių ar fizinių asmenų šeimynai perduotas turtas įstatymų nustatyta tvarka grąžinamas turto savininkui;


43.4 kiti finansiniai ir turtiniai klausimai sprendžiami Lietuvos Respublikos įstatymų nustatyta tvarka;


44. Šeimynos tėvai per 30 kalendorinių dienų rajono savivaldybės Tarybos sprendimą gali apskųsti teismui. 


45. Šeimyną likvidavus, ji netenka juridinio asmens statuso. Buvusi šeimyna gali likti šeima, globojančia vaikus.

_____________________________

